
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 8P/137/2025 1625201848 07. 11. 2025 JUDr. Andrea Kralovičová ECLI:SK:OSMA:2025:1625201848.5
Uznesenie Okresný súd Malacky, vo veci starostlivosti súdu o maloletú A. B., nar. XX.XX.XXXX, bytom ako rodičia, zastúpenú kolíznym opatrovníkom Úradom práce, sociálnych vecí a rodiny, so sídlom Malacky, Záhorácka 2942/60A, dieťa rodičov matky C. D., nar. XX.XX.XXXX, trvale bytom C. E. XXX, F. G. C. E., A. XXXX a otca H. B., nar. XX.XX.XXXX, trvale bytom C. E. I. XXX, v konaní o návrhu matky na úpravu výkonu rodičovských práv a povinností rodičov k maloletému dieťaťu, takto rozhodol: Súd konanie z a s t a v u j e . Žiaden z účastníkov n e m á nárok na náhradu trov konania. odôvodnenie: 1. Návrhom doručeným tunajšiemu súdu dňa 27.08.2025 sa matka domáhala úpravy výkonu rodičovských práv a povinností rodičov k maloletému dieťaťu. 2. Dňa 07.11.2025 matka na informatívnom stretnutí rodičov do zápisnice tunajšieho súdu uviedla, že svoj návrh úpravu výkonu rodičovských práv a povinností k maloletému dieťaťu berie v celom rozsahu späť, na tomto netrvá. Uvedené potvrdila vlastnoručným podpisom do zápisnice súdu. 3. Otec maloletého dieťaťa dňa 07.11.2025 uviedol do zápisnice tunajšieho súdu, že súhlasí so zastavením konania. 4. Zástupca kolízneho opatrovníka maloletého dieťaťa dňa 07.11.2025 do zápisnice tunajšieho súdu prejavil súhlas so zastavením konania. 5. Podľa § 29 ods. 1 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 6. Podľa § 29 ods. 2 Civilného mimosporového poriadku, súd konanie nezastaví, ak sa mohlo začať aj bez návrhu a je potrebné v konaní pokračovať. 7. Vzhľadom k tomu, že matka zobrala návrh na začatie konania v celom rozsahu späť, otec a kolízny opatrovník maloletého dieťaťa so zastavením súhlasili, súd konanie s poukazom na ustanovenia § 29 Civilného mimosporového poriadku zastavil. 8. O trovách konania súd rozhodol v zmysle ustanovenia § 52 Civilného mimosporového poriadku, podľa ktorého žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto uzneseniu možno podľa § 357 písm. a), m) CSP podať odvolanie do 15 dní odo dňa jeho doručenia na tunajšom súde, písomne, v 3 vyhotoveniach, s náležitosťami podľa § 363 CSP. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy.

